અાશ્ચર્યની વાત એ થઈ કે તે યુવાને દાયકામાં પહેલીવાર કોઈ વસ્તુને સ્પર્શ કર્યાનો અનુભવ કર્યો. અા અનોખી સિદ્ધિ માટે સંશોધકોએ તે યુવાનના મગજના સેન્સરી કોર્ટેક્સ તરીકે ઓળખાતા ભાગમાં એકદમ ટચૂકડાં ઈલેક્ટ્રોડ્સને હરોળબંધ ગોઠવ્યાં છે. હવે જ્યારે તે યુવાન કશુંક સ્પર્શે છે ત્યારે એ સ્પર્શને લગતો એક ઈલેક્ટ્રિક સંકેત હાથમાંથી નીકળીને મગજમાં જાય છે અને સ્પર્શની અનુભૂતિ કરાવે છે.